**Egyetemistákat támogat a Hankook hazánkban**

**Oktatási programját kiszélesítve idén a megyei középiskolák mellett egyetemistákat is támogat a prémium abroncsgyártó Hankook hazánkban. A vállalat számára kiemelten fontos, hogy ösztönözze a tehetséges pályakezdőket és megfelelő iránymutatással akár potenciális jövőképként jelenjen meg számunkra. Ennek keretében első alkalommal támogatta a Budapesti Corvinus Egyetem XX. Országos Esettanulmányi Versenyét, ahol a jelentkezők elsősorban gazdasági, pénzügyi és kereskedelmi vagy marketing területről érkeztek.**

***Rácalmás, 2019. március 26. –*** Pályakezdőként az első lépések megtétele és a megfelelő jövőkép kialakítása most minden korábbinál nagyobb kihívás. Minden visszajelzés, iránymutatás vagy tanács segítséget jelent a hallgatóknak. Mivel a Hankooknak a hazai tevékenységet tekintve a marketing és az értékesítés kiemelt fontosságú, így a Corvinus nagy hagyományokkal rendelkező Országos Esettanulmányi Versenye kiváló lehetőséget nyújt arra, hogy a vállalat vezetői találkozhassanak a felnövő generációval. A több országot (Magyarország, Szerbia és Románia) lefedő kezdeményezés elsődleges célja, hogy ösztönözze az esettanulmány módszertan hazai elterjedését a felsőoktatásban és szorosabbra fűzze a hallgatók, az akadémiai élet és az üzleti világ kapcsolatát.

„A jövő tehetségeire való összpontosítás döntő fontosságú egy cég, így a Hankook életében is. Számunkra kiemelten fontos a tehetséggondozás és a felnövekvő generációk ösztönzése, hiszen a jelenlegi munkaerőpiaci viszonyok mellett a saját munkaerő kinevelése, a pályakezdők bevonzása a HR stratégia alappillérét kell jelentsék. Nem csupán arról van szó, hogy hosszútávon nálunk tudjanak elhelyezkedni, hanem ez egy valódi szemléletváltás, amely során a vállalat felismeri, hogy az új generációkon keresztül a saját jövőjét is építi, hogy miként kezelik a pályakezdőket, miként ösztönzik a tehetséges diákokat” – fejtette ki Hwang Seong Hak, a Hankook Tire Magyarország Kft. ügyvezető igazgatója.

A dél-koreai abroncsgyártó már évek óta rendszeresen támogatja a regionális oktatási intézményeket. 2018-ban második alkalommal hirdette meg a Hankook Oktatási Pályázati Programját (HOPP), amire olyan Fejér, Tolna és Bács-Kiskun megyei középiskolák jelentkezhettek, amelyek kiemelt hangsúlyt fektetnek a gazdasági, technológiai vagy társadalmi innovációs törekvések saját tevékenységükbe való átültetésére. Az intézményeket egyenként 2-2 millió forinttal támogatta a vállalat.

A források megfelelő felhasználását mi sem bizonyítja jobban, hogy a Dunaújvárosi SZC Rudas Közgazdasági Szakgimnáziuma és Kollégiuma a Hankook által biztosított 2 millió forintos összegből 21 darab programozható Arduino robottal és egy kétfejes Ultimaker 3D nyomtatóval bővítette informatikai ágazatát. Az eszközöknek köszönhetően a diákok tájékozottabbak lehetnek a globális és hazai innovációs trendekkel kapcsolatban, egyben gyakorlati úton is fejleszthetik szakmai készségeiket.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nő. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Pacsirszky Attila**  Projekt koordinátor  Tel.: +36 25 556 091  [pacsirszky@hankooktire.com](mailto:pacsirszky@hankooktire.com) | **Boda Bence**  Kommunikációs asszisztens  Tel.: +36 25 556 096  [bence.boda@hankooktire.com](mailto:bence.boda@hankooktire.com) |